Projektas



KĖDAINIŲ RAJONO SAVIVALDYBĖS TARYBA

# SPRENDIMAS

**DĖL NEKILNOJAMŲJŲ DAIKTŲ PIRKIMO SAVIVALDYBĖS VARDU TVARKOS APRAŠO PATVIRTINIMO**

2020 m. balandžio 6 d. Nr. SP-98

Kėdainiai

Vadovaudamasi Lietuvos Respublikos vietos savivaldos įstatymo 48 straipsnio 1 dalimi, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 ir 69 punktais, Kėdainių rajono savivaldybės taryba n u s p r e n d ž i a:

Patvirtinti Nekilnojamųjų daiktų pirkimo savivaldybės vardu tvarkos aprašą (pridedama).

Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Audronė Naujalienė Arūnas Kacevičius Marius Stasiukonis Rūta Švedienė

2020-03- 2020-03- 2020-03- 2020-03-

PATVIRTINTA

Kėdainių rajono savivaldybės tarybos

2020 m. balandžio d. sprendimu Nr.

**NEKILNOJAMŲJŲ DAIKTŲ PIRKIMO SAVIVALDYBĖS VARDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Nekilnojamųjų daiktų pirkimo savivaldybės vardu tvarkos aprašas (toliau – Aprašas) reglamentuoja sprendimo dėl derybas laimėjusio kandidato priėmimo ir sutarties sudarymo tvarką, kai nekilnojamieji daiktai perkami Kėdainių rajono savivaldybės (toliau – Savivaldybė) vardu.

2. Aprašas parengtas vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ (toliau – Lietuvos Respublikos Vyriausybės tvarkos aprašas).

3. Pirkimo komisija – Savivaldybės administracijos direktoriaus įsakymu sudaryta komisija nekilnojamųjų daiktų pirkimo procedūroms organizuoti ir atlikti.

4. Apraše vartojamos sąvokos suprantamos taip, kaip jos apibrėžtos Lietuvos Respublikos Vyriausybės tvarkos apraše.

**II SKYRIUS**

**SPRENDIMO DĖL DERYBAS LAIMĖJUSIO KANDIDATO PRIĖMIMO TVARKA**

5. Nekilnojamųjų daiktų pirkimo procedūros vykdomos pagal Lietuvos Respublikos Vyriausybės tvarkos aprašą.

6. Įvykdžius nekilnojamųjų daiktų pirkimo procedūras sprendimus dėl derybas laimėjusio kandidato priima Pirkimo komisija laikydamasi Lietuvos Respublikos Vyriausybės tvarkos apraše nustatytų terminų.

7. Savivaldybės administracijos direktorius per 3 darbo dienas nuo Pirkimo komisijos sprendimo dėl derybas laimėjusio kandidato priėmimo dienos išsiunčia šiam kandidatui kvietimą sudaryti pirkimo sutartį.

**III SKYRIUS**

**NEKILNOJAMOJO DAIKTO PIRKIMO SUTARTIES SUDARYMO TVARKA**

8. Pirkimo sutartis sudaroma Lietuvos Respublikos civilinio kodekso, Lietuvos Respublikos žemės įstatymo ir kitų teisės aktų nustatyta tvarka.

9. Nekilnojamųjų daiktų pirkimo savivaldybės vardu sutartis pasirašo Savivaldybės administracijos direktorius arba administracijos direktoriaus pareigas einantis asmuo.

**IV SKYRIUS**

**BAIGIAMOSIOS NUOSTATOS**

10. Šis Aprašas gali būti keičiamas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių rajono savivaldybės tarybai

**AIŠKINAMASIS RAŠTAS**

**DĖL NEKILNOJAMŲJŲ DAIKTŲ PIRKIMO SAVIVALDYBĖS VARDU TVARKOS APRAŠO PATVIRTINIMO**

2020 m. kovo 12 d.

Kėdainiai

**Parengto sprendimo projekto tikslai:**

Patvirtinti Nekilnojamųjų daiktų pirkimo savivaldybės vardu tvarkos aprašą.

**Sprendimo projekto esmė**, **rengimo priežastys ir motyvai:**

Nekilnojamųjų daiktų pirkimo savivaldybės vardu tvarkos aprašas parengtas pagal Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 ir 69 punktų nuostatas, kuriose nustatyta, kad nekilnojamųjų daiktų pirkimo savivaldybės vardu atveju perkančioji organizacija (administracija) pirkimo sutartį sudaro savivaldybės tarybos nustatyta tvarka.

**Lėšų poreikis (jeigu sprendimui įgyvendinti reikalingos lėšos):**

Nėra.

**Laukiami rezultatai:**

Turto įsigijimas savivaldybės vardu vadovaujantis teisės aktų nuostatomis.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | *-* |
| *Finansams* | *-* | *-* |
| *Socialinei aplinkai* | *-* | *-* |
| *Viešajam administravimui* | *Teisės aktų nuostatų įgyvendinimas* | *-* |
| *Teisinei sistemai* | *Teisės aktų nuostatų įgyvendinimas* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *Pirkimo sutartį pasirašančio asmens pasikeitimas* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *-* | *-* |

\*Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Statybos ir turto skyriaus vedėja Audronė Naujalienė